CELEX: 62014TN0211
Language: el
Date: 2014-04-03 00:00:00
Title: Υπόθεση T-211/14: Προσφυγή της 3ης Απριλίου 2014 — Klement κατά ΓΕΕΑ — Bullerjan (Μορφή καμίνου)

28.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/16
            
         Προσφυγή της 3ης Απριλίου 2014 — Klement κατά ΓΕΕΑ — Bullerjan (Μορφή καμίνου)
   (Υπόθεση T-211/14)
   2014/C 245/22
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγων: Toni Klement (Dippolddiswalde, Γερμανία) (εκπρόσωπος: J. Weiser δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Bullerjan GmbH (Isernhagen-Kirchhorst, Γερμανία)
   
      Αιτήματα του προσφεύγοντος
   
   O προσφεύγων ζητεί από το Γενικό Δικαστήριο:
   
               —
            
            
               να μεταρρυθμίσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 9ης Ιανουαρίου 2014 στην υπόθεση R 927/2013-1, δεχόμενο την προσφυγή που άσκησε ο προσφεύγων και κηρύσσοντας την έκπτωση του δικαιούχου του καταχωρισμένου κοινοτικού σήματος αριθ. 3723822·
            
         
               —
            
            
               επικουρικώς, να ακυρώσει την προσβαλλόμενη απόφαση·
            
         
               —
            
            
               να καταδικάσει το ΓΕΕΑ και, εφόσον συντρέχει περίπτωση, τον δικαιούχο του κοινοτικού σήματος/πιθανό παρεμβαίνοντα στα δικαστικά έξοδα της παρούσας δίκης και της διαδικασίας προσφυγής ενώπιον του ΓΕΕΑ.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα ως προς το οποίο ζητείται η έκπτωση του δικαιούχου εκ των δικαιωμάτων του: Τρισδιάστατο σήμα που απεικονίζει κάμινο για προϊόντα της κλάσεως 11 — Καταχώριση κοινοτικού σήματος αριθ. 3 723 822
   
      Δικαιούχος του κοινοτικού σήματος: Ο αντίδικος ενώπιον του τμήματος προσφυγών
   
      Αιτών την έκπτωση του δικαιούχου του κοινοτικού σήματος: Ο προσφεύγων
   
      Απόφαση του τμήματος ακυρώσεως: Απορρίπτει την αίτηση εκπτώσεως του δικαιούχου εκ των δικαιωμάτων του
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι ισχυρισμοί: Παράβαση του άρθρου 51, παράγραφος 1, στοιχείο α', του κανονισμού 207/2009 σε συνδυασμό με το άρθρο 15 του κανονισμού 207/2009